NaiveNeuron/SloPal huggingface dataset:
Žiga, Peter, podpredseda NR SR (2024-12-10):
Vážené panie poslankyne, vážení páni poslanci, ešte raz vám prajem dobré ráno, budeme zisťovať, či sme uznášaniaschopní, aby sme mohli otvoriť 26. schôdzu Národnej rady. Prosím, prezentujme sa. (Prezentácia.) Konštatujem, že je prítomných 58 poslancov, Národná rada teda opäť nie je schopná sa uznášať. Končím 26. schôdzu Národnej rady. Neprerokovaný bod programu bude navrhnutý do programu nasledujúcej schôdze Národnej rady so začiatkom 4. februára 2025. Dnes o jedenástej budeme pokračovať v prerušenej schôdzi, zatiaľ vyhlasujem prestávku. Ďakujem pekne. (Rokovanie 26. schôdze NR SR sa skončilo o 9.35 hodine.) (Po skončení rokovania 26. schôdze NR SR a po prestávke pokračovalo rokovanie 23. schôdze NR SR.)
Ďuriš Nicholsonová, Lucia, podpredsedníčka NR SR (2018-10-18):
Pán poslanec Heger s reakciou.
Matejička, Vladimír, poslanec NR SR (2016-10-25):
Teraz budeme hlasovať o bode spoločnej správy, ktorý bol vyňatý na osobitné hlasovanie. Dajte, prosím, hlasovať o bode 4 spoločnej správy, ktorý požiadal vyňať na osobitné hlasovanie pán poslanec Simon, odporúčanie gestorského výboru je schváliť.
Figeľ, Ján, podpredseda NR SR (2015-01-30):
Ďakujem pekne, pán minister. Teraz dávam slovo poverenému spravodajcovi z výboru pre pôdohospodárstvo a životné prostredie pánovi poslancovi Marianovi Záhumenskému, aby informoval Národnú radu o výsledku rokovania výborov a odôvodnil návrh a stanovisko gestorského výboru.
Grendel, Gábor, podpredseda NR SR (2023-05-17):
Pán poslanec Ondrej Dostál.
R. Rafaj, poslanec: (2008-02-07):
No, a pokiaľ ste sa tu predviedli ako najlepší rečník s tými prasačinkami, po vašom vystúpení mi napadlo jediné logické podobenstvo. Nehádžte, pán Palko, perly sviniam. Ale pritom sa pozerajte, poprosím, do zrkadla. (Potlesk.) Úplne ma šokovalo, keď ste v úvode povedali, že tí, ktorí vlastnia médiá, že tento priestor je ich a že je vytvorený len pre ich názor. To som naozaj prekvapený, pretože ste pošliapali právo verejnosti na informácie a dehonestovali ste tých ľudí, ktorí možno v dobrej viere naozaj vydávajú svoje tlačoviny, pretože chcú slúžiť verejnosti a poskytovať verejnosti informácie, nie sebe z nejakého egoizmu, že potrebujú mať potrebu písať grafomániu alebo šíriť nejaké bludy.
Ďuriš Nicholsonová, Lucia, podpredsedníčka NR SR (2017-03-30):
Ďakujeme pekne. Ďalšiu otázku položila pani poslankyňa Simona Petrík na ministra kultúry Mareka Maďariča: „Bratislavčan z Dunajskej Stredy sa pýta: Podľa zákona o štátnom jazyku štát utvára v školskom, vedeckom, informačnom systéme také podmienky, aby si každý občan Slovenskej republiky mohol osvojiť a používať štátny jazyk slovom aj písmom. Zvažuje ministerstvo úpravu súčasného znenia zákona o štátnom jazyku, ktorá by umožnila efektívnejšiu výučbu slovenského jazyka, ako poznáme v školách dnes? Konkrétne výučbu slovenčiny ako cudzieho jazyka, aby sa mohli po slovensky ľahšie naučiť aj ľudia, ktorí majú materinský jazyk iný ako slovenský.“ Nech sa páči, pán minister.
Abrhan, Pavol, poslanec NR SR (2011-02-09):
Ďakujem pekne. Tri poznámky k vystúpeniu pána poslanca Maďariča. Škoda, že tu nie je, lebo ťažko sa hovorí k neprítomným. Prvá sa týka verejnej voľby, o ktorej hovoril. Návrh výboru je opretý o § 39 ods. 2 rokovacieho poriadku, ktorý hovorí: Verejne sa hlasuje spravidla s použitím technického zabezpečenia, prípadne zdvihnutím ruky, ak sa Národná rada neuznesie na inom spôsobe verejného hlasovania. Výbor Národnej rady predložil ako návrh iný spôsob verejného hlasovania, čiže to je úplne v súlade s rokovacím poriadkom, § 39 ods. 2. Druhé, pán poslanec Maďarič tu spomínal, že niektorí kandidáti budú posunutí do voľby v rozpore so zákonom, lebo nedodali včas prihlášku. Ale som prekvapený, ak je o tom presvedčený, prečo týchto kandidátov nepomenoval, prečo nenavrhol v rozprave, aby boli vylúčení z kandidátky a boli by sme o nich hlasovali. Mohol to urobiť, ale neurobil to, podľa mňa z toho dôvodu, lebo nie je presvedčený o správnosti tohto návrhu. A tretie, nuž chápem, že pán poslanec Maďarič bude a musí spochybňovať voľbu nového generálneho riaditeľa, ako ináč by mohol spomínať na časy, ktoré v Slovenskej televízii boli za pánov Hrehu a pána Nižňanského. Ďakujem pekne.
B. Bugár, podpredseda NR SR: (2006-03-16):
(Hlasovanie.) Prítomných 103, za 23, proti 57, zdržalo sa 21, nehlasovali 2. Procedurálny návrh nebol schválený. Nech sa páči. D. Podracká, poslankyňa: Vážený pán predsedajúci, teraz dajte, prosím, hlasovať o návrhoch 1 až 5 uvedených v časti III spoločnej správy spoločne s odporúčaním gestorského výboru schváliť.
Kubánek, Stanislav, poslanec NR SR (2019-10-28):
Pán predsedajúci, dajte, prosím, hlasovať o pozmeňujúcom a dopl... (reakcia z pléna), o štvrtom nehlasujeme? (Reakcia z pléna.) O štvrtom nehlasujeme. (Ruch v sále. ) Pán predsedajúci, dajte, prosím, hlasovať o pozmeňujúcom a doplňujúcom návrhu pána poslanca Baláža.
Zmajkovičová, Renáta, podpredsedníčka NR SR (2013-10-28):
Teraz dávam slovo spoločnému spravodajcovi z výboru pre hospodárske záležitosti Jozefovi Mikušovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stavisko gestorského výboru. Nech sa páči.
Pellegrini, Peter, predseda NR SR (2015-11-20):
Pán poslanec súhlasí. Prezentujme sa a hlasujme o bodoch 1, 2, 4, 5, 8, 13 až 16 pozmeňujúceho návrhu pána poslanca Chrena. (Hlasovanie.) Prítomných 125 poslancov, za hlasovalo 44, proti bolo 69, zdržalo sa 11, nehlasoval 1. Tieto body sme neschválili.
P. Minárik, poslanec: (2008-09-04):
A pretože ho za také považujem, pýtam sa vás: Kde beriete tú drzosť vy ako odvolávaný minister vyhrážať sa poslancovi, ktorý predkladá návrh na vaše odvolanie, basou? Kde beriete tú drzosť vyhrážať sa vôbec akémukoľvek poslancovi? Kde berú poslanci vládnej koalície schopnosť znášať takéto vyhrážky? Ako si vôbec môžu dovoliť myslieť si, že toto je normálne v tomto parlamente?! Pán minister, vy naozaj nemáte na tej stoličke čo robiť.
Zmajkovičová, Renáta, podpredsedníčka NR SR (2012-07-26):
Pán poslanec Hlina.
Grendel, Gábor, podpredseda NR SR (2022-11-11):
Pán poslanec Jarjabek.
Glváč, Martin, podpredseda NR SR (2019-05-21):
Pani poslankyňa Kaščáková.
Pčolinský, Peter, podpredseda NR SR (2023-06-27):
Pán poslanec Marcinčin.
Brocka, Július, poslanec NR SR (2013-11-26):
Pán poslanec, dovoľte mi, rozumel som obsahu vášho vystúpenia, len som nerozumel, prečo vy oponujete pánu prezidentovi, alebo prečo vy polemizujete s pánom prezidentom, a nie poslanci SMER-u. On vrátil zákon na opätovné prerokovanie, aby zmenili názor páni poslanci SMER-u predovšetkým.
M. Hort, podpredseda NR SR: (2007-10-29):
S faktickou poznámkou na vystúpenie pána Janiša sa neprihlásil nikto. Ďalším písomne prihláseným do rozpravy je pán poslanec Peter Miššík. Pán poslanec, nech sa páči, máte priestor v rozprave.
M. Číž, podpredseda NR SR: (2007-03-20):
(Hlasovanie.) Prítomných je 145 poslancov, za 126, zdržalo sa 19 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem, pani spravodajkyňa. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Máme to pod tlačou 210. Poprosím spravodajkyňu z navrhnutého gestorského výboru pre zdravotníctvo pani poslankyňu Máriu Sabolovú, aby hlasovanie uviedla. Nech sa páči, pani spravodajkyňa.
Blanár, Juraj, podpredseda NR SR (2022-05-03):
Vážené panie poslankyne, páni poslanci, chcem vás informovať o tom, že dvaja páni poslanci Vladimír Baláž a pán predseda výboru Boris Susko sa dohodli vzájomne o výmene svojich pozícií v rozprave. Chcem poprosiť aj technikov, aby ich zamenili. Ďalší s faktickou poznámkou pán poslanec Baška.
M. Číž, podpredseda NR SR: (2007-03-29):
Najskôr, vážené kolegyne, kolegovia, budeme pokračovať v prerušenom hlasovaní o vládnom návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 182). Poprosím spoločného spravodajcu z výboru pre pôdohospodárstvo, životné prostredie a ochranu prírody pána poslanca Zsolta Simona, aby uvádzal hlasovanie a aby zaujal aj stanovisko k situácii, ktorá vznikla. Ešte predtým, ak dovolíte, dám slovo pánovi poslancovi Záhumenskému.
Pčolinský, Peter, podpredseda NR SR (2023-02-08):
Dávam teraz slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pani poslankyni Zite Pleštinskej.
J. Richter, poslanec: (2007-02-09):
Nový zákon o premávke na pozemných komunikáciách, ktorý nahradí doposiaľ platný zákon č. 315/1996 Z. z., bude obsahovať o. i. aj nasledovné zmeny: povinnosť celodenného osvetlenia vozidiel počas celého roka, zníženie rýchlosti jazdy vozidiel v obci zo 60 km/h na 50 km/h, ustanovenie o povinnosti vodičov a správanie sa pri prejazde cez kruhový objazd, ustanovenie povinnosti dieťaťa používať pri jazde na bicykli ochrannú prilbu. V súvislosti s plynulosťou premávky na diaľnici sa zvyšuje najnižšia dovolená rýchlosť na diaľnici na 80 km/h s výnimkou jazdy v obci, kde sa navrhuje rýchlosť 65 km/h. Ustanovuje sa zákaz predchádzania na diaľnici, ak predchádzanie obmedzí premávku rýchlejšie idúcim vozidlám. Navrhuje sa používanie bezpečnostného odevu, tzv. reflexnej vesty. Ďalej, poníma okruh miest, kde je zakázané predchádzať alebo zastaviť, alebo stáť, otázku používania zimných pneumatík, ďalej, zákaz používania zariadení, ktoré umožňujú odhaliť technické prostriedky na meranie rýchlosti jazdy vozidiel, ďalej, otázku používať motorové vozidlo na iných miestach než na tých, ktoré sú určené na premávku na pozemných komunikáciách, ďalej, obmedzenie jazdy niektorých druhov vozidiel, vymedzenie a používanie cestičky pre cyklistov. Upravuje sa okruh dôvodov na zadržanie vodičského preukazu. Ustanoví sa okruh dopravných nehôd, ktoré budú objasňovať orgány Policajného zboru, ďalej, inštitút zrušenia a vzdania sa vodičského oprávnenia. Novo sa vymedzí výmena vodičského preukazu cudzích štátov za vodičské preukazy Slovenskej republiky. Platnosť vodičských preukazov sa asi tiež bude prispôsobovať súladu s Európskou úniou, pretože u nás je ich platnosť neobmedzená, ale v Európskej únii sú časové isté obmedzenia tejto platnosti s maximálnou dĺžkou 15 rokov podľa jednotlivých skupín. Tento materiál bude novo upravovať aj kompetencie orgánov, povolenie výnimiek. Bude sa tiež novelizovať zákon o priestupkoch, ktorý zabezpečí sprísnenie postihov za opakované páchanie priestupkov. To je len časť pripravovaných zmien v novom zákone o pozemných komunikáciách. Z toho, čo som uviedol, vyplýva, že aj časť okruhov, ktoré sú súčasťou tejto malej novely, ktorú predkladá pán poslanec Pado, bude riešená v novom zákone inak. Z uvedeného odporúčam aj v súlade s rozhodnutím vlády Slovenskej republiky uvedenú novelu nepodporiť, ale zvýšenie bezpečnosti a plynulosti premávky na cestách riešiť systémovo a komplexne v novom zákone o premávke na pozemných komunikáciách, ktorý je pripravovaný do legislatívneho procesu už v tomto kalendárnom roku. Ďakujem za pozornosť.
Vaľová, Jana, poslankyňa NR SR (2024-06-19):
Ďakujem veľmi pekne. Pán kolega, s jednou vecou určite s vami súhlasím, že pani prezidentka alebo páni prezidenti majú len reprezentatívnu funkciu. A preto zrovnoprávniť podmienky, ak ukončí premiér svoju funkciu a ukončí prezident, je namieste. Pretože presne tak, prezidenti majú reprezentatívnu funkciu a premiéri majú zodpovednosť, rozhodovanie a musia niekedy aj často povedať veci, ktoré sa väčšej časti obyvateľstva nepáčia a jednoducho majú omnoho, omnoho rizikovejšie a ťažšie povolanie. Čiže ja si myslím, že úplne je namieste, že toto riešime v lex atentát. Pred chvíľočkou som vysvetľovala, lebo mnohí to nechápu, ja som v sociálnom výbore 15 rokov. Čo sa týka premiéra Fica, už keď zajdeme k tomu, on nemá napríklad úrazovú rentu. Teraz keď mal úraz, lebo si povedzme, úraz, jeho chceli zavraždiť, nieže úraz mu robiť, ho chceli zavraždiť za iný názor, tak on nespadá pod Zákonník práce a naňho sa nevzťahuje úrazová renta ako na všetkých občanov, ktorú by mal do, vlastne úrazovú rentu stále poberal. Takže je jasné, že ho riešime v špeciálnom zákone, lebo na nás, ani na nás, páni poslanci, sa to nevzťahuje, ja som mala napríklad úraz a nemáte kam ten úraz nahlásiť, čiže na nás sa vzťahuje 369, špeciálny zákon, lebo sme volení funkcionári a takisto aj on. To znamená, že je úplne namieste, že ho riešime v lex atentát a že riešime ako ďalšie to fungovanie prezidenta, nie prezidenta, ale predsedu vlády práve v tomto zákone touto rentou. No a ako by mali starostovia rozhodovať, no aj starostovia musia mať, čo sa týka zhromažďovania, presné pravidlá, aby vedeli, lebo zase v zákone je, len starosta môže povoliť a zakázať zhromaždenie. Musia tam byť presné pravidlá a nemôže to byť len na svojvôli, že starosta sa rozhodne. Ďakujem.
Karahuta, Jaroslav, poslanec NR SR (2021-10-19):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-06-18):
Pán spravodajca? Nie, ďakujem pekne. Prerušujem rokovanie o tomto bode programu. Budeme pokračovať prvým čítaním o návrhu poslancov Ondreja Dostála, Lucie Ďuriš Nicholsonovej, Petra Osuského, Anny Zemanovej a Radoslava Pavelku na vydanie zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene, zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z. (tlač 1024). Dávam teraz slovo pánovi poslancovi Dostálovi, nech sa páči. (Rokovanie o návrhu poslancov Národnej rady Slovenskej republiky Ondreja Dostála, Lucie Ďuriš Nicholsonovej, Petra Osuského, Anny Zemanovej a Radoslava Pavelku na vydanie zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z ., tlač 1024.)
D. Jarjabek, poslanec: (2002-05-16):
Za všetky tie kvázi festivaly, ktoré ste prečítali, spomeniem len Hummelovu klavírnu súťaž, ktorú ste tiež čítali v tom, čo minister kultúry napísal, resp. dal si napísať niekomu. No tá sa práve z tohto dôvodu nemôže konať, že jednoducho ministerstvo kultúry nebolo schopné zabezpečiť finančné prostriedky na Hummelovu klavírnu súťaž. Takisto spevácka súťaž Lucie Poppovej, takisto medzinárodná súťaž Schneidra Trnavského, to sú všetko súťaže, ktoré dnes už idú bez príspevku ministerstva kultúry. Ministerstvo kultúry možno berie záštitu formou pána ministra, resp. hlavy pána ministra kultúry. A festival Kaukliar, o ktorom ste hovorili, dostal 50 tisíc Sk a napríklad Medzinárodný festival Divadelná Nitra neporovnateľne väčší len preto, že riaditeľkou je pani Kárová. Nechcem hovoriť o vyhnanom Jakubiskovi. Nechcem hovoriť o emigrácii Milana Sládka, ktorá búši do slovenskej verejnosti v posledných dňoch. Nechcem hovoriť o medzinárodnom škandále s nemeckou firmou Langraf. Mohol by som takto pokračovať, ale pochopiteľne malo by to zmysel, keby tam stál takzvaný minister kultúry. Ďakujem za pozornosť. J. Migaš, predseda NR SR: Pani poslankyne, páni poslanci, čas vymedzený na hodinu otázok uplynul. Ďakujem pekne. (Pokračovanie rokovania o 15.03 hodine.)
Zmajkovičová, Renáta, podpredsedníčka NR SR (2014-04-03):
Pán minister.
Šofranko, Mária, poslankyňa NR SR (2022-11-08):
Pán predsedajúci, dajte, prosím, hlasovať o bodoch 1, 3, 4, 5 a 6 z prvého pozmeňujúceho návrhu pani poslankyne Petry Krištúfkovej.
Kondrót, Maroš, poslanec NR SR (2012-07-31):
Dajte, prosím, hlasovať o bode č. 2.
Grendel, Gábor, podpredseda NR SR (2020-06-04):
Ďakujem pekne, pán minister. Máte, pán poslanec, doplňujúcu otázku? (Reakcia z pléna.)	Pani poslankyňa. Ospravedlňujem sa.
Richter, Ján, minister práce, sociálnych vecí a rodiny SR (2013-09-05):
Ďakujem pekne za slovo. Vážený pán poslanec, ďakujem za otázku. Nárok na starobný dôchodok je podľa zákona 461/2003 Z. z. o sociálnom poistení a v znení neskorších predpisov podmienený dovŕšením dôchodkového veku a získaním minimálne 15 rokov dôchodkového poistenia a to bez ohľadu na to, či sa jedná o obdobie získané formou povinného dôchodkového poistenia, alebo dobrovoľného dôchodkového poistenia, alebo obdobie získané dodatočným zaplatením v zákonom taxatívne ustanovených prípadoch, napríklad za obdobie zaradenia do evidencie nezamestnaných občanov. Na výpočet sumy starobného dôchodku je rozhodujúci priemerný osobný mzdový bod získaný v zásade počas celého ekonomicky aktívneho života. Obdobie dôchodkového poistenia, to je v zásade odpracované roky za celý život a aktuálna dôchodková hodnota. V princípe platí, že ak poistenec počas svojho aktívneho života dosahoval príjem na úrovni priemernej mzdy a získal obdobie dôchodkového poistenia 40 rokov, jeho dôchodok v pomere k priemernej mzde vykázanej Štatistickým úradom Slovenskej republiky bude približne 50 % z jeho predchádzajúceho zárobku. Z vyššie uvedeného vyplýva, že človek, ktorý celý život nepracoval, teda neplatil poistné a ani nebolo zaňho zaplatené poistné napríklad zo strany štátu, nemá nárok na dôchodok, pretože nezískal najmenej 15 rokov dôchodkového poistenia. Osobitným prípadom sú poistné obdobia, počas ktorých poistné hradí štát. Ide o obdobia, počas ktorých je činnosť poistenca hodnotená ako celospoločensky prospešná, napríklad obdobie starostlivosti o dieťa, opatrovanie ťažko zdravotne postihnutej osoby alebo výkon osobnej asistencie. Zákon oceňuje takéto osoby tým, že štát za ne hradí poistné. Vymeriavacím základom takejto osoby však nie je priemerná mzda, ale v zásade 60 % z priemernej mzdy spred dvoch rokov, je to konkrétne v prípade starostlivosti o dieťa, respektíve 50 % z priemernej mzdy spred dvoch rokov, pokiaľ sa jedná o ostatných poistencov štátu. To znamená, že vo všetkých vecných argumentoch, ktoré som použil vo svojej odpovedi, vyplýva, že starobný dôchodok sa nevypočítava u ľudí, ktorí nepracovali, zo základu priemernej mzdy v národnom hospodárstve. Takíto ľudia totiž nemajú nárok na starobný dôchodok. V prípade poistencov štátu nemožno hovoriť o pozitívnej diskriminácii voči pracujúcim zamestnancom, keďže činnosť, ktorú vykonávajú, je v celospoločenskom záujme a v zásade im objektívne znemožňuje plnohodnotný výkon zárobkovej činnosti, čo je však dôležité a čo chcem zvýrazniť. V každom prípade si však uvedomujeme, že vnímanie, nazvem to nespokojnosti s tým, že pre niektorých poistencov štátu – a to práve tých, ktorí v zásade nikdy nepracovali a vôbec nemajú záujem pracovať – sú deti silným motivačným faktorom pre zabezpečenie si dôchodku. Túto otázku analyzujeme, hľadáme optimálne riešenie a ideme ju urýchlene riešiť, pretože chceme eliminovať takéto situácie. Toto riešenie by malo byť súčasťou anuitnej novely zákona, ktorú predbežne pripravujeme do Národnej rady hneď začiatkom budúceho roku. Skončil som.
Laššáková, Jana, podpredsedníčka NR SR (2013-05-30):
Na vystúpenie pána poslanca nie sú faktické poznámky. Nech sa páči, odovzdávam slovo pánovi poslancovi Feckovi.
Danko, Andrej, predseda NR SR (2017-12-05):
Ďakujem. Na vystúpenie pani poslankyni dve faktické. Uzatváram možnosť prihlásenia s faktickými. Pán poslanec Heger.
Blanár, Juraj, poslanec NR SR (2012-09-20):
Pani poslankyňa Žitňanská, chcem poďakovať za váš príspevok. Ja som reagoval na to, že predovšetkým váš kolega Beblavý hovoril o tom, že sú to politické rozhodnutia. Ja si myslím, že je to tak, ako hovoríte. Pán poslanec Vašečka, rovnako vám ďakujem. Viete, ste tu nový a neviete, že druhé čítanie je práve na to, aby sa to tu dolaďovalo. Netvárte sa, že jednoducho druhé čítanie je tu na to, že my budeme ako mašinéria všetko hlasovať, preto tu o tom diskutujeme. Ináč potom zrušme druhé čítanie. A to druhé čítanie tu splnilo svoj účel, pán poslanec Vašečka. Čiže to len taký krátky komentár k tomu. Pán poslanec Fronc, nuž mám pocit, že už, ja si vás vážim, pretože sa už nejako poznáme, ale že niekedy už skĺzavate ku nejakej demagógii, ktorá má trošku mrzí, pretože ja som nepovedal, že oni to berú. Ja som len povedal, že keď tam do toho balíka vstupujú ďalšie subjekty, tak ostáva tých peňazí menej na všetkých. A potom nemôžeme zvyšovať ani učiteľom platy, prirodzene, keď je tam tých peňazí menej. Ja som to nepovedal tak, že treba študentom, im povedať, že to berú, lebo systém je problematický a ten bol nastavený zle za vašich vlád, kde ste vy pôsobili ešte za Mikuláša Dzurindu. Takže toto je to vysvetlenie. Ja nemám absolútne nič voči žiadnym študentom a nemusím im nič vôbec ísť vysvetľovať, pretože oni nič nespôsobili. Spôsobili ste to vy, keď ste nastavovali celý systém a teraz sa ho snažíte nejakým spôsobom obhajovať. A ešte k tomu, ste hovorili, že vám vkladám, pani Žitňanská, niečo do úst. Vôbec nie, však pán poslanec Beblavý povedal: „zlé VÚC-ky“, „politické rozhodnutia“. A vy ste dokonca povedali, že to budú likvidácie nepohodlných škôl. Ale veď kto iný, keď nie samosprávny kraj. Tak prečo mi hovoríte, že vám niečo vkladám. Vy ste to priamo povedali, že „zlé VÚC-ky“.
Ďuriš Nicholsonová, Lucia, podpredsedníčka NR SR (2018-09-19):
V rozprave teraz vystúpi posledný písomne prihlásený poslanec. Pán poslanec Klus, nech sa páči.
Osuský, Peter, poslanec NR SR (2013-06-21):
Ďakujem pekne, pán predsedajúci. Vážení predkladatelia, vážená snemovňa, v predchádzajúcom bode, či v predpredchádzajúcom, tu zaznievali vážne obvinenia o porušovaní demokracie a pravidiel právneho štátu. Mám taký pocit, že ako tento týždeň v parlamente začal, tak aj končí a mohli by sme ho nazvať týždňom boja proti demokracii, právnemu štátu aj bežnej ľudskej slušnosti. Záverečný bod je bojom proti zastupiteľskej demokracii. Samozrejme, a teraz ja ako vicestarosta by som mal byť bližšie k brehu predkladateľov, ktorý, pani poslankyňa Vaľová, primátorka Humenného, by som sa teda mal domnievať, že je pre nás i pre mňa, i pre moju starostku lepšie, keď budeme držať veci pevne v rukách a rozhodovať si o svojom. Musím povedať, že tu vystupujem napriek svojmu „triednemu pôvodu“ a funkčnému zaradeniu skôr z tej opačnej strany. Tento návrh zákona je len ďalším v kontexte jedného z jeho bodov, ktorý odoberá zastupiteľstvám to, o čom doteraz mohli a mali rozhodovať. Samozrejme, znejú zdôvodnenia typu „trestnoprávnu zodpovednosť nesie starosta, kto, kedy, koho videl akýmsi spôsobom sankcionovať kolektívne rozhodnutia“. Nuž výborne. I my tu prijímame kolektívne rôzne rozhodnutia a nevidel som, že by bola zavretá polovička Národnej rady za nejaký prijatý zákon, ktorý skončí nakoniec na Európskom súde alebo ktorý skončí 30-miliónovou pokutou. Nemám pocit, že by boli zosobnené postihy štátu a daňových poplatníkov, ktorí ich platia, za pokuty a odstavené štátne peniaze a podobne. Takže, presne vzaté, by bolo takmer zbytočné, aby sme tu boli, pretože my aj tak za nič neručíme a nech si o všetkom rozhodujú tí, ktorí nesú trestnoprávnu zodpovednosť. No ale takto celkom zastupiteľská demokracia nefunguje... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-05-13):
Na vystúpenie pani poslankyne nie sú faktické poznámky. Nech sa páči, pán poslanec Kadúc, máte slovo.
Hrnčiar, Andrej, podpredseda NR SR (2018-06-12):
Dávam slovo spoločnému spravodajcovi z výboru pre pôdohospodárstvo a životné prostredie poslancovi Jánovi Kvorkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Dostál, Ondrej, poslanec NR SR (2021-11-10):
Pán poslanec Linhart, no, udivuje ma váš prístup k štátnym orgánom a k plneniu si ich úloh, ktoré vyplývajú priamo zo zákona. Úrad pre verejné obstarávanie nie je len tak nejaká partička úradníkov, ktorí sa stretnú niekde na pive a vymýšľajú si nejaké domnienky, že na základe čoho budú pokutovať obce, aby im urobili zle. Úrad pre verejné obstarávanie je štátny orgán, ktorý má svoje povinnosti, ktoré mu vyplývajú priamo zo zákona, a má svoje oprávnenia a právomoci, má aj právomoc udeľovať pokuty, keď zistí, že bol porušený zákon. Tu to zistil a spôsob, akým sa skontroluje, či ten zákon bol porušený, alebo nebol porušený, nie je to, že vy tam pôjdete na poslanecký prieskum s troma ďalšími poslancami, dokonca to nie je ani to, že Národná rada schváli zákon, ktorým dodatočne ospravedlní porušovanie zákona a odpustí tie pokuty. Ten spôsob je jasný, máme tu súdy, obce sa môžu obrátiť na súdy, keď nesúhlasia s rozhodnutím Úradu pre verejné obstarávanie, a tie súdy rozhodnú. Ak by to naozaj bolo tak, že by obce boli v práve a nie Úrad pre verejné obstarávanie, tak by tu žiadny takýto návrh zákona v tejto chvíli nebol. Ten návrh zákona je tu preto, lebo obce postupovali v rozpore so zákonom a súdy im nedávajú v ich obhajobe za pravdu. Ja za ten návrh nebudem hlasovať, nebudem zaňho hlasovať aj preto, že rešpektujem koaličnú zmluvu, ktorá hovorí, že za opozičné návrhy, pokiaľ nie je dohoda v koalícii, koaliční poslanci nehlasujú, ale som proti takémuto návrhu aj v prípade, že by s ním prišiel niektorý z koaličných poslancov, lebo ho považujem za nesprávny a za zlý.
P. Hrušovský, predseda NR SR: (2004-06-14):
Pán premiér, prosím aj vás, aby ste, ak budete považovať za dôležité, potom reagovali na vystúpenia pánov poslancov v rozprave. Nech sa páči, pán poslanec Mikloško.
Pellegrini, Peter, predseda NR SR (2015-11-25):
Ďakujem veľmi pekne. Kolegyne, kolegovia, ja chcem veľmi pekne poďakovať za komentáre, ktoré ste k tomu dali, a vyjadrenie podpory, veľmi si to vážim. K tým dobrovoľníkom, pani poslankyňa Kiššová, tam by som sa presne odrazil od toho, čo povedal pán poslanec Mihál, že máme vlastne k dispozícii prvýkrát informačný systém, a preto sme si trúfli takú tú úľavu pri dobrovoľníkoch navrhnúť práve kvôli tomu, že budú evidovaní v tomto špeciálnom informačnom systéme a budeme mať relatívne dobrý prehľad o tých ich príjmoch a aj kontrolu nad možným zneužitím, aby to neslúžilo na nejaké iné veci. Preto si myslím, že presne, ako povedal aj pán poslanec Mihál, akonáhle budú aj iné rezorty vedieť mať k dispozícii relatívne slušnú evidenciu a transparentnú, tak si myslím, že to otvára dvere potom v rámci dobrovoľníctva ako takého aj naprieč inými okruhmi spoločnosti. Chcem povedať ešte jednu vec, že ten zákon, určite netvrdím, že hneď na prvýkrát musí byť úplne dokonalý a tip-top a možnože ešte v roku 2016 nám prax postupne, ako budú jednotlivé ustanovenia nabiehať do platnosti a účinnosti, možno si budú vyžadovať určité opravy a vyladenia. Ale chcem aj z tohto miesta ešte raz oznámiť všetkým, že už na základe tohto zákona rozpočet verejnej správy, ktorý bol schválený, garantuje budúci rok všetkým zväzom, ktoré sú prijímateľmi zdrojov z rozpočtu, že všetky zväzy na Slovensku budúci rok budú mať svoje rozpočty vyššie o 20 až 40 % oproti roku 2015. Takže to je dobrá správa pre naše športové zväzy. A vás, pán minister Fronc, chcem uistiť, že tak ako sme teraz hovorili o financovaní športu, tak vám garantujem, že určite budeme ďalej pokračovať aj v riešení spôsobu a objemu financovania vzdelávania, regionálneho školstva na Slovensku. Takže určite to je jedna ruka v ruke a šport nie je teraz považovaný za niečo viacej ako samotné vzdelávanie a myslím si, že budeme pokračovať aj v tejto oblasti veľmi razantne v nasledujúcich rokoch. Ešte raz ďakujem za podporu.
Grendel, Gábor, podpredseda NR SR (2021-06-16):
Pán poslanec, v zmysle rokovacieho poriadku sa nesmiete odkloniť od témy mimoriadnej schôdze a neodvolávame pani ministerku Milanovú, takže prosím k téme.
V. Veteška, podpredseda NR SR: (2006-03-15):
Dávam slovo spravodajcovi, ktorého určil navrhnutý gestorský výbor pre zdravotníctvo, podpredsedovi tohto výboru, pánovi poslancovi Viliamovi Novotnému.
Pellegrini, Peter, predseda NR SR (2014-12-04):
Prezentujme sa a hlasujme o návrhu na pridelenie výborom. (Hlasovanie.) Prítomných 137 poslancov, za bolo 132, zdržali sa 4 poslanci, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Poprosím teraz pána poslanca Senka, aby uviedol hlasovanie v prvom čítaní o vládnom návrhu zákona o audiovízii, tlač 1267. Nech sa páči, pán poslanec. (Hlasovanie o vládnom návrhu zákona o audiovízii a o zmene a doplnení niektorých zákonov , tlač 1267.)
Hrnčiar, Andrej, podpredseda NR SR (2019-03-26):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Dostál.
Pavol Paška, predseda NR SR (2013-03-19):
(Hlasovanie.) 133 prítomných, 130 za, 1 sa zdržal, 2 nehlasovali. Návrhy sme schválili. Pán poslanec Přidal uvedie hlasovanie v prvom čítaní o vládnom návrhu zákona č. 541 o mierovom využívaní jadrovej energie. Tlač 399. [Hlasovanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov v znení neskorších predpisov , tlač 399.]
P. Paška, predseda NR SR: (2009-04-22):
(Hlasovanie.) 144 prítomných, 62 za, 18 proti, 64 sa zdržalo. Nebudeme pokračovať v rokovaní v druhom čítaní o tomto návrhu. Pán poslanec Goga uvedie v prvom čítaní hlasovanie o návrhu poslancov Jaroslava Ivanča a Lucie Žitňanskej na vydanie zákona, ktorým sa mení a dopĺňa zákon č. 528 Z. z. o pomoci a podpore poskytovanej z fondov Európskeho spoločenstva, je to tlač 1048. Máte slovo, pán spravodajca. (Hlasovanie o návrhu poslancov Národnej rady Slovenskej republiky Jaroslava Ivanča a Lucie Žitňanskej na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva , tlač 1048.)
Mazurek, Milan, poslanec NR SR (2022-11-15):
Prečo títo bioroboti nevedia nájsť nikoho lepšieho, ako je Mikulec, alebo už keď nie lepšieho, čo z môjho pohľadu je lepší každý druhý človek, ktorého náhodne stretnete na ulici, ale aspoň niekoho, kto by mohol nahradiť tohto extrémne skorumpovaného mafiánskeho zločinca na pozícii ministra vnútra? No pretože nikto nie je tak hlúpy, aby si na svoje plecia a na svoju vlastnú zodpovednosť, zobral všetky tie svinstvá, ktoré sa na Národnej kriminálnej agentúre a ktoré sa na ministerstve vnútra teraz aktuálne dejú. Sám si to povedal, z vyšetrovacieho spisu, priamo z konania je jasné, že svedok povedal, že ho vyšetrovateľ tlačil k tomu, aby do zápisnice napísal, do svojej svedeckej výpovede, že sa mu Suja vyhrážal a že ho nútil niečo podpísať. To povedal svedok priamo pred právnikmi, že ho vyšetrovateľ nútil do konkrétnej výpovede. Toto je minister Mikulec, skorumpovaná mafiánska obluda, a som reálne presvedčený, že keď príde normálna, normálna vláda, ktorá si bude ctiť zákon, tak tento človek skončí v base, lebo nikde inde nepatrí. Aj všetci tí vyšetrovatelia, ktorí ruinujú ľuďom životy, všetky tie kreatúry, ktoré dnes sídlia na NAKE a ktoré sa zabávajú na tom, že zneužívajú svoju kompetenciu, porušujú zákony a že zatvárajú nevinných ľudí, že fabrikujú dôkazy, že manipulujú výpovede, že sa vyhrážajú a že prenasledujú opozíciu, všetci títo ľudia skončia v base! A morálna zodpovednosť a svedomie nenechá spávať všetkým týmto biorobotom za to, že celý čas toto svinstvo, túto zločineckú skupinu na čele s Mikulcom, Hamranom a Lipšicom kryli!
Suja, Miroslav, poslanec NR SR (2020-07-24):
Ďakujem za slovo, pán predsedajúci. Pán poslanec Zajačik, pornovanie... (povedané so smiechom), porovnávanie záverečných prác z vašich úst a hovoriť, aká, ktorá vysoká škola má akú vyhlášku, je také úsmevné, ale každopádne ten, čo vám písal prejav, urobil veľmi dobrú robotu, len si myslím, že ju mal predniesť niekto druhý, tak ako sa sťažoval váš kolega Kozarec, že sa to musel naučiť naspamäť, teda čo mu prišlo. Vám toto absolútne nesadlo. Vy hovoríte, že je slabý dôvod (povedané so smiechom) diplomovka. Ja si myslím, že keby bol taký slabý dôvod diplomovka, tak váš premiér nemá dôvod alebo strach zverejniť ju a dať ju na preskúmanie. Ale tým, že sa toho bráni, tomuto, tak si myslím, že až taký slabý dôvod to nie je. Ďakujem.
Pročko, Jozef, poslanec NR SR (2021-09-22):
Pani poslankyňa, pozorne som si vás vypočul. Chcem vám povedať, že všade vo svete sa vlády snažia zabezpečiť zdravie svojich občanov. To robí aj táto vláda. Vo veľa krajinách vlády dávajú príkazy, že napríklad Francúzi dali príkaz očkovať zdravotný personál. Všade vo svete sa dejú veci v prospech občanov. Na Slovensku sa deje to isté. Ale čo robíte vy? Celá vaša fašistická strana? Strašíte ľudí, strašíte ľudí, že sú vydieraní, že sú šikanovaní, že sú diskriminovaní, že tu je teror. Vy zneužívate Boha na svoje politické a mocenské ciele. Vy zneužívate najzákladnejšie city ľudské, a to je napríklad láska k dieťaťu, a strašíte ľudí tým, že budeme deti očkovať, že budeme deti brať, že budeme deťom ubližovať. Ja, máte medzi sebou tam jedného, naozaj jedného normálneho človeka, odborníka, ktorý aj teraz povedal obrovskú, veľkú pravdu. Namiesto toho, aby ste počúvali jeho, robíte veci, ktoré rozdeľujú túto spoločnosť. Všetky vaše stránky, všetky vaše vyjadrenia nielen na sociálnych sieťach, ale aj tu, vy ste tá strana, pani Sulanová, ktorá polarizuje spoločnosť, ktorá tú spoločnosť straší, ktorá tú spoločnosť klame. Vy vytvárate taký strach a takú agresivitu v spoločnosti, že to nemá obdobu. A keď hovoríte o Bohu, tak ja si myslím, že vy v takom pekle zhoríte za to, čo robíte, že sa na vašom, ja by som sa na vašom mieste len modlil a modlil. Ďakujem.
Grendel, Gábor, podpredseda NR SR (2023-05-17):
Pán poslanec Blcháč nie je v sále, takže toto bola posledná faktická poznámka. Vyhlasujem rozpravu za skončenú. Chce zaujať stanovisko v záverečnom slove pán navrhovateľ? Nech sa páči.
Paška, Jaroslav, poslanec NR SR (2018-02-09):
Ďakujem za slovo. No chcel by som poďakovať pánovi poslancovi Fedorovi, že sa zmienil o tom, že je potrebné budovať vlastné kapacity aj pri kolektívnej obrane. Pretože naozaj história nás presvedčila o tom, že kolektívna obrana nikdy nie je naveky, ako si myslíme. Pamätám si obdobie, keď sme mali spojencov v Paríži, v Londýne a nástupom nejakého, nejakej mocnosti zrazu sme o tých spojencov prišli a Slovensko, Československo sa muselo brániť samostatne. Ďalej si spomínam na obdobie, keď sme mali na východnej strane spojencov, a táto v podstate ochrana tak isto padla. Takže človek sa musí naučiť a štát sa musí naučiť a musí počítať s tým, že kolektívna obrana je výhodná, ale sú chvíle, keď kolektívna obrana prestáva fungovať a v tej chvíli musí byť odkázaná krajina na vlastnú bezpečnosť a o tom nám predovšetkým ide. Nemíňať peniaze na to, aby sme nakupovali techniku za každú cenu, ale aby sme vedeli, pokiaľ možno tú techniku aspoň v základnej štruktúre vyrobiť na Slovensku. Ďakujem za pozornosť.
Grendel, Gábor, podpredseda NR SR (2023-06-22):
Ďakujeme za informáciu. A ja ešte chcem upresniť oznam pána poslanca Potockého, že tá voľba do mediálnej rady bude 28. júna v stredu o sedemnástej hodine. (Reakcia z pléna.) Ráno začíname týmto bodom, ktorým sme teraz skončili, takže prerušujem rokovanie do zajtrajšej deviatej hodiny ráno. (Prerušenie rokovania o 19.01 hodine.)
P. Paška, predseda NR SR: (2009-10-22):
(Hlasovanie.) 141 prítomných, 83 za, 58 sa zdržalo. Schválili sme vládny návrh zákona o medzinárodnej pomoci pri vymáhaní finančných pohľadávok. Pán Iván Farkas teraz uvedie hlasovanie v druhom čítaní o vládnom návrhu zákona č. 652/2004 Z. z. o orgánoch štátnej správy v colníctve. Je to tlač 1194. (Hlasovanie o v ládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov.)
Martvoň, Anton, poslanec NR SR (2015-12-21):
Ďakujem pekne. Pán Poliačik nemal pravdu, nebola to moja posledná faktická. (Reakcia z pléna.) Áno, áno. Pán poslanec Viskupič, ja si osobne myslím, že žiadna sloboda internetu nebude narušená. Je to preventívne opatrenie, ktoré sa nemusí vôbec využiť, čo by bolo výborné. Na druhej strane, keď bude nejaký web alebo webové sídlo alebo stránka propagovať extrémizmus blízky fašizmu, myslím si, že ani vy s tým nebudete mať problém, keď sa to potom vypne. Je bežné, že v podstate z pohľadu bezpečnosti aj iné štáty sledujú web a majú takéto oprávnenie a hovorím, je to preventívne oprávnenie, ktoré môže byť využité, nemusí byť využité. Ale myslím si, že každý, či už tajná služba alebo polícia, má interný, ale aj vonkajší systém kontroly a každé prípadné zneužitie takéhoto oprávnenia, ako je to aj pri iných oprávneniach, ktoré už majú v súčasnosti napríklad pri odposluchoch, je zistiteľné a bude potrestané, samozrejme. Čiže ja osobne si nemyslím, že toto bude zneužívané. Samozrejme je to vec, ako ste vy povedali, určite dobrá na diskusiu, ale podotýkam, mnohé iné štáty dokonca sledujú weby už aj na Slovensku alebo email-ové schránky dokonca, kto má na Googli, teda na Yahoo alebo na G-maili, tak tam americké tajné služby nemajú problémový prístup k tomu, vedia to sledovať, čiže osobne si myslím, že je iba dobré, keď aj naše tajné služby a polícia budú mať oprávnenie, ktorým budeme môcť predchádzať proti teroristom ako takým, i keď sa vôbec nemusí využiť takéto oprávnenie. A ešte vás chcem poprosiť, odkážte pánovi Poliačikovi, že jednoducho je lepšie dva mesiace byť v kľude, ako sa dva mesiace triasť o to, či sa celá jeho strana vôbec dostane do parlamentu.
Glváč, Martin, podpredseda NR SR (2019-05-13):
Ďakujem. S faktickými poznámkami dvaja poslanci, končím možnosť prihlásiť sa. Pani poslankyňa Červeňáková.
Hrnčiar, Andrej, podpredseda NR SR (2018-09-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam, sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. O slovo požiadal pán navrhovateľ, nech sa páči.
Žilinka, Maroš, generálny prokurátor SR (2021-09-30):
Dve otázky zodpoviem.
Paška, Pavol, predseda NR SR (2013-09-25):
Pán poslanec Jarjabek.
V. Jasaň, poslanec: (2007-06-26):
Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 406 z 19. júna 2007 pridelila vládny návrh zákona, ktorým sa menia a dopĺňajú niektoré zákony v súvislosti so vstupom Slovenskej republiky do Schengenského priestoru, na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Všetky výbory Národnej rady Slovenskej republiky, ktoré rokovali o uvedenom vládnom návrhu zákona, súhlasili s vládnym návrhom zákona a odporučili Národnej rade Slovenskej republiky návrh zákona schváliť. Gestorský výbor na základe stanovísk výborov k vládnemu návrhu zákona, ktorým sa menia a dopĺňajú aj niektoré zákony v súvislosti so vstupom Slovenskej republiky do Schengenského priestoru, vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave, ak bude k tomuto návrhu zákona, v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky predmetný vládny návrh zákona schváliť v znení schválených prípadných pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k vládnemu návrhu zákona, ktorým sa menia a dopĺňajú niektoré zákony v súvislosti so vstupom Slovenskej republiky do Schengenského priestoru, v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 68 na jej 21. schôdzi. Prosím, pán predsedajúci, otvorte rozpravu k tomuto zákonu.
Kaščáková, Renáta, poslankyňa NR SR (2017-02-08):
Ďakujem. Ja by som chcela potvrdiť, Martin, tvoje slová. Takisto si nemyslím, že je šťastné meniť pravidlá tak tesne pred voľbami a za pochodu. A myslím si, že ak by sa tak stalo, tak by sme hovorili o nejakej revolúcii. Ale v tomto prípade, ja som skôr za evolúciu, čiže za širšiu diskusiu o tom presne, že čím vlastne tento systém bude mať byť nahradený, pokiaľ by vyššie územné celky, tak ako dnes existujú, mali byť zrušené. Čiže nestačí povedať len A, ale treba povedať aj to povestné B. A čo ja vnímam ako najväčší problém, pretože tým, samozrejme, nechcem povedať, že súhlasím s tým, ako dnes vyššie územné celky fungujú, všetci vieme, kde sú ich slabiny a akým spôsobom sú vzdialené od občanov. To sa tu bude asi v tejto rozprave veľmi často diskutovať. Ale myslím si, že to nastalo práve z toho dôvodu, že od konštitúcie vyšších územných celkov, čiže od toho roku 2001 a vlastne celkovo po prechode z vlastne vlády jednej strany po ´89, keď sa pomaly prešlo na decentralizáciu, resp. na duálny systém verejnej správy, to znamená jej rozdelenie na štátnu správu a samosprávu, tak vyššie územné celky podľa môjho názoru si neplnia tú funkciu, pre ktorú by mali byť prioritne, a to je samosprávna funkcia. Oni stále zostali proste v rovine len nejakej administratívno-správnej jednotky, a to je, práve preto vlastne nastáva tá vzdialenosť od občana. Čiže nehovorme o tom, že zrušíme VÚC-ky bez toho, že by sme povedali, čím ich nahradíme. Hovorme skôr o tom v tejto fáze, prečo VÚC-ky dnes neplnia svoju samosprávnu, samosprávnu funkciu.
Kotleba, Marian, poslanec NR SR (2020-06-10):
Pán poslanec Osuský, vy ste, vy ste skvost tohto parlamentu. Vy ste poslanec, ktorý sa nezdráhal dať facku človeku na ulici len preto, že mu povedal svoj názor. Vy ste človek, vy ste poslanec, ktorý si tu robí narážky o bývalých černochoch, z ktorých existujú svetlé výnimky, ale keď ja nazvem členov alebo príslušníkov cigánskeho etnika cigánmi, tak je to rasizmus. Ale hlavné, pán poslanec Osuský, vy ste majster selektívnej pamäte. Majster selektívnej pamäte. Aj tu ste rozprávali o tom, ako treba všetky tie krivdy jasne pomenovať, vyšetriť, ukázať, ale ja sa vás pýtam, veď to je v poriadku, ale prečo nespomeniete bombardovanie Bratislavy Američanmi? Nehodí sa vám to dnes do vášho, do vašej hodnotovej výbavy, kde vaši oslavovaní spojenci zabili takmer dvesto nevinných ľudí len preto, že si chceli dokázať, že toto bude patriť im a keď nie, tak to tu všetko zničia. Toto treba tým deťom povedať, toto treba v tom múzeu jasne ukázať, že aké to celé bolo humánne, aké to bolo ľudské, aké to bolo nezištné, pán poslanec. Takže na budúce, keď to hovoríte, ak ohodnotíte, tak to hodnoťte naozaj komplexne. Ďakujem pekne.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 135 poslancov, za 130, proti žiadny, zdržalo sa 5. Konštatujem, že sme tento návrh schválili. Znova poprosím poslanca Vojtecha Tótha, aby uviedol hlasovanie o bode 16 schváleného programu, ktorým je prvé čítanie o vládnom návrhu zákona o preverovaní zahraničných investícií, tlač 1215. Nech sa páči, pán poslanec, máte slovo. (Hlasovanie o vládnom návrhu zákona o preverovaní zahraničných investícií a o zmene a doplnení niektorých zákonov , tlač 1215.)
Jurinová, Erika, podpredsedníčka NR SR (2014-09-17):
Veľmi pekne ďakujem. Pán spravodajca, chcete sa vyjadriť? Nie. Prerušujem rokovanie o tomto bode programu. Prajem vám zároveň pekný večer. Zajtra ráno o deviatej hodine začneme bodom programu rokovanie o Výročnej správe o činnosti Ústavu pamäti národa za rok 2013. Ešte raz pekný večer všetkým. (Prerušenie rokovania o 19.08 hodine.)
Glváč, Martin, podpredseda NR SR (2017-05-16):
Ďakujem. S faktickými poznámkami dvaja poslanci, ukončujem možnosť prihlásenia sa. Pán poslanec Klus, nech sa páči.
Záhumenský, Marian, poslanec NR SR (2012-11-29):
Ďakujem pekne, pán predseda. Vážený pán minister, ctené kolegyne, kolegovia, napriek tomu, že prejednávame zákon o hazardných hrách, v druhej časti je otvorenie zákona o správnych poplatkoch a ja som si pripravil jeden malý pozmeňujúci návrh práve k tomuto zákonu o správnych poplatkoch, ktorý sa týka prepravy nadrozmerných poľnohospodárskych strojov. Aj v pôvodnom znení zákona zákonodarca na to myslel, že sú oslobodené od poplatkov. Keďže kedysi sa považovali za najväčšie stroje v poľnohospodárstve kombajny, tak to bolo vymedzené na časové obdobie zberových prác a žatevných prác, ale vzhľadom na to, že slovenské poľnohospodárstvo je o otvorenej ekonomike, tak musí prichádzať k zvyšovaniu produktivity práce, a tým sa aj zvyšujú hmotnosti traktorov, tak preto je nutné upraviť to do takej roviny, aby to zahŕňalo všetky skupiny strojov, ktoré sa podieľajú na poľnohospodárskej práci. Súčasné znenie zákona vlastne v oslobodení hovorí o tom, že od poplatku podľa tejto položky sú oslobodené povolenia na dopravu poľnohospodárskych strojov v súvislosti so žatevnými a zberovými prácami, tak ako som povedal. Ale keďže traktory, ktoré sa podieľajú na príprave pôdy, dneska sú spoplatňované poplatkom 1 150 eur za jeden štvrťrok, čo je 4 600 eur za rok, je to priam likvidačné. A vlastne aj keď zákonodarca pri tejto novele o poplatkoch mal na mysli poľnohospodárov, tak ušlo z pozornosti, že jednoducho sa to týka aj dneska veľkých traktorov, ktoré svojím zaťažením na nápravu síce presahujú normou stanovenú hranicu 11,5 tony o pár kilogramov doslova, to necelých 12 ton zhruba vychádza pri tých veľkých traktoroch, tak potom spadajú do tejto kategórie a treba mať na pamäti to, že tieto stroje 99 % času pracujú na poli a nechodia po cestách a navyše keď chodia po cestách, tak buď majú dvojmontáže alebo veľké balónové kolesá, aby boli schopné preniesť ťahovú silu práve pri obrábaní pôdy, tak preto je nutné rozšíriť vlastne to oslobodenie od poplatkov aj o tieto stroje. Tak si dovolím prečítať pozmeňujúci návrh poslanca Mariana Záhumenského k vládnemu návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Článok II sa dopĺňa prvým bodom, ktorý znie: „V prílohe VI. časti Doprava položke 80 časť „Oslobodenie“ znie: „Od poplatku podľa tejto položky sú oslobodené povolenia na dopravu poľnohospodárskych strojov v súvislosti s poľnohospodárskymi prácami.".“ Doterajší text článku II sa označuje ako druhý bod. Odôvodnenie. Vzhľadom na to, že k doprave poľnohospodárskych strojov neprichádza iba v súvislosti so žatevnými a zberovými prácami, ale aj v rámci akejkoľvek inej nevyhnutnej poľnohospodárskej činnosti, ktorá súvisí s obhospodarovaním daného územia. Ctené kolegyne a kolegovia, ďakujem za pochopenie a dúfam, že môj pozmeňujúci návrh podporíte. Ďakujem pekne, pán predseda.
Hrušovský, Pavol, predseda NR SR (2012-02-03):
Panie poslankyne, páni poslanci, teraz dávam možnosť poslancom sa prihlásiť do rozpravy ústne k prerokovávanému bodu programu. Pani poslankyňa Žitňanská. Končím možnosť ďalších prihlášok do rozpravy. Nech sa páči.